《如舟亭为沈子和氏赋松雪翁所书扁》
明代·虞堪

东老作亭东海头，开窗盘礴坐如舟。花飞酒幔云高捲，竹映书签水乱流。

留客可看清剡雪，学仙应过洞庭秋。只从占得鸥波渌，却笑王孙赋远游。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。